
νΠΟνΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οριστική απόλυση οπλιτών από τις τάξεις των Ενόπλων Δυνάμεων . 1 
Καθορισμός διαστάσεων κ.λπ. ψηφοδελτίων και φακέλων που χρη¬ 
σιμοποιούνται κατά την ψηφοφορία για την αναπληρωματική 
βουλευτική εκλογή στην εκλογική περιφέρεια Β' Αθηνών .... 2 

Οινοπνευματοποίηση 7.000 τόννων περίπου μέλασσας, παραγωγής 
1991-1992, της Α.Ε. «Ελληνική Βιομηχανία Ζάχαρης από 
τους Οινοπνευματοποιούς Β' Κατηγορίας της λοιπής Ελλάδος 
και των Οινοπνευματοποιιών Α' Κατηγορίας της Δωδεκανή- 
σου». 3 

Καθορισμός αποδοχών του με σχέση εργασίας Ιδιωτικού Δικαίου 
αορίστου χρόνου προσωπικού που μεταφέρεται ή μεταφέρθηκε 
και υπηρετεί σε Ν.Π.Δ.Δ., τα οποία εποπτεύονται από του 
Υπουργείο Υγείας Πρόνοιας και Κοιν. Ασφαλίσεων, κατ’ εφαρ¬ 
μογή των διατάξεων του άρθρου 56 του Ν. 1943/91 . 4 

Τροποποίηση της απόφασης αριθμ. 2034398 /3058 /0022/ 

4.7.91 «Συμπλήρωση της αριθμ. 2009024 /724/ 0022/ 

4.4.91 απόφασης καθορισμού αποδοχών του μη μόνιμου επι¬ 


στημονικού προσωπικού του πρώην ΚΕΜΕΔΙ» . 5 

Ανάκληση της 100899/13.8.1981 απόφασης του Υπουργού Οι¬ 
κονομικών . 6 


Τροποποίηση της 782/30.11.90 κοινής απόφασης των Υπουργών 
Προεδρίας της Κυβέρνησης και Υγείας, Πρόνοιας και Κοιν. 
Ασφαλίσεων «Εξαίρεση διοικητικών πράξεων ή εγγράφων από 
τον περιορισμό των τριών υπογραφών» (ΦΕΚ 761 τ.Α') .... 7 
Χορήγηση άδειας ασκήσεως επαγγέλματος Κοινωνικού Λειτουργού 


στη Σουλιώτη Δήμητρα του Κωνσταντίνου. 8 

Χορήγηση άδειας ασκήσεως επαγγέλματος Κοινωνικού Λειτουργού 
στη Μπαλού Μαρία του Ευαγγέλου συζ. Μιχαλόπουλου Δημη- 

,τρίου.ί. 9 

Χορήγηση ειδικής αποζημίωσης στο προσωπικό των Υπηρεσιών και 
Ν.Π. αρμοδιότητας ΥΠΕΠΘ που αμείβεται σύμφωνα με τις δια¬ 
τάξεις του Ν. 1505/84. 10 

Τροποποίηση της ΚΥΑ 30512/9.8.91 «ενισχύσεις ναυπηγικών 
επιχειρήσεων και ναυπηγικών εργασιών»..11 


Σύσταση Κέντρου Νεότητος της I. Μητροπόλεως Λευκάδος και Ιθά¬ 
κης, εις την Ενορίαν I. Ν. Γενέσ. Θεοτόκου (ΠΑΝΑΓΙΑΣ ΤΩΝ 
ΞΕΝΩΝ) Λευκάδος, υπό την επωνυμίαν «ΕΝΟΡΙΑΚΟΝ ΚΕ¬ 
ΝΤΡΩΝ ΝΕΟΤΗΤΟΣ I. Ν. ΓΕΝ. ΘΕΟΤΟΚΟΥ (ΠΑΝΑΓΙΑΣ 
ΤΩΝ ΞΕΝΩΝ) και ΑΓΙΑΣ ΠΑΡΑΣΚΕΥΗΣ ΛΕΥΚΑΔΟΣ» .. 12 

Οργανισμός λειτουργίας Διοικήσεως και Διαχειρίσεως του Κοινω¬ 
φελούς Ιδρύματος Περιθάλψεως Ατόμων με Ειδικάς Ανάγκας 
(Άσυλον Ανιάτων) «Η ΑΓΙΑ ΠΑΡΑΣΚΕΥΗ» Μολάων Λακω¬ 
νίας .13 


Οργανισμός λειτουργίας Διοικήσεως και Διαχειρίσεως του Κοινω¬ 
φελούς Ιδρύματος (μη κερδοσκοπικού χαρακτήρος) περιθάλψεως 
ατόμων με ειδικάς ανάγκας (Άσυλον Ανιάτων) «Η ΑΓΙΑ ΠΑ¬ 
ΡΑΣΚΕΥΗ» Μολάων Λακωνίας. 

....14 


Διορθώσεις σφαλμάτων 

Διόρθωση σφάλματος στη Δ10/Α/3183/212/27.1.92 απόφαση 

του Υπουργού Μεταφορών και Επικοινωνιών .15 

Διόρθωση σφάλματος στη σύσταση ίδιου Νομικού Προσώπου στο 
Δήμο Μοσχάτου Αττικής με την επωνυμία «1η Σχολική Επι¬ 
τροπή 1ου Γυμνασίου, 2ου Γυμνασίου, 1ου Λυκείου και Εσπερι¬ 
νού Γυμνασίου - Λυκείου Μοσχάτου» .16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.421.4/6/216826 . (1) 


Οριστική απόλυση οπλιτών από τις τάξεις των Ενόπλων Δυνάμεων. , 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: . ; 

α. Τις διατάξεις της παραγράφου 1 του άρθρου 5 του Ν. 1763/88 1 
«Στρατολογία των Ελλήνων» (ΦΕΚ 57 Α') όπως τροποποιήθηκε με την 
παράγραφο 2 του άρθρου 15 του Ν. 1911/90 (ΦΕΚ 166 Α’). ι 

β. Τις υφιστάμενες υπηρεσιακές ανάγκες. 

γ. Σχετική πρόταση του Αρχηγού ΓΕΕΘΑ (ΦΕΕ 421.4/2/8.1.92), 
αποφασίζουμε:' 

Άρθρο 1 

1. Η περίπτωση α(1) (γ) της παραγράφου 3 του άρθρου 1 της 
Φ.421.4/1/103859/Σ. 1226/5.3.91 απόφασης ΥΕΘΑ (ΦΕΚ 130 
Β') τροποποιείται ως εξής: 

«(γ) Οι οπλίτες που υπηρετούν στην ΕΛΔΥΚ για όσο χρονικό διά¬ 
στημα προβλέπεται για την εκπαιδευτική σειρά στην οποία ανήκουν». 

2. Η περίπτωση α (2) της παραγράφου 3 του άρθρου 1 της 
Φ.421.4/1/103859/Σ.1226/5.3.91 απόφασης ΥΕΘΑ τροποποιεί¬ 
ται ως εξής: 

«(2) Οι οπλίτες που συμπληρώνουν χρόνο πραγματικής στρατιωτι- ■ 
κής υπηρεσίας δεκαεπτά (17) μηνών σε μονάδες που εδρεύουν στους νο¬ 
μούς Ξάνθης, Ροδόπης, Έβρου, Λέσβου, Χίου, Σάμου, Δωδεκανήσου 
και Κυκλάδων και στη νήσο Σκύρο καθώς και στις μονάδες 3η και 5η 
ΜΣΕΠ 

3. Στην παράγραφο 3 του άρθρου 1 της Φ.421.4/1/103859/ 

Σ. 1226/5.3.91 απόφασης ΥΕΘΑ προστίθεται περίπτωση α (4) ως 
εξής: 

(4). Οι οπλίτες που συμμετέχουν σε ειρηνευτική δύναμη του ΟΗΕ 
εφόσον υπηρετήσουν στο εξωτερικό για όσο χρονικό διάστημα καθορίζε¬ 
ται κάθε φορά. Σε περίπτωση ανάκλησης της ειρηνευτικής δύναμης πριν 
από τη συμπλήρωση αυτού του χρονικού διαστήματος οι οπλίτες εντάσ- 

σονται στην Α' κατηγορία αν συμπλήρωσαν χρόνο υπηρεσίας στο εξωτε¬ 
ρικό τουλάχιστον τριών (3) μηνών. 

4. Η περίπτωση β(1) (β) της παραγράφου 3 του άρθρου 1 της 
Φ.421.4/1/103859/Σ. 1226/5.3.91 απόφασης ΥΕΘΑ τροποποιεί- 
ται-ως εξής: 

«(β) Οι οπλίτες που εργάζονται επί ενενήντα (90) τουλάχιστον ημέρες 
σε ναρκοπέδια ή ύποπτους χώρους». 

5. Η περίπτωση β(2) της παραγράφου 3 του άρθρου 1 της Φ.421.4/ 
1/103859/Σ.1226/5.3.91 απόφασης ΤΕΘΑ τροποποιείται ως εξής: 

«Οι οπλίτες που συμπληρώνουν χρόνο πραγματικής στρατιωτικής 
υπηρεσίας δεκαεννέα (19) μηνών σε οποιαδήποτε μονάδα, εκτός των 
παρακάτω: 

(α) Αυτών που αναφέρονται στην υποπαράγραφο α(2) της παρούσης 
παραγράφου. 

(β) Της 114 ΠΜ, της 204 ΜΓΑΠ και του 2ου ΑΚΕΠ. 

(γ) Αυτών που εδρεύουν στους νομούς Αττικής και Θεσ/νίκης». 

6. Στο άρθρο 2 της Φ.421.4/1/103859/Σ. 1226/5.3.91 απόφα¬ 
σης ΤΕΘΑ προστίθενται υποπαράγραφοι ζ’,η και θ' ως εξής: 

ζ. Οι οπλίτες που υπηρετούν σε υπομονάδες ή κλιμάκια εντάσσονται 
σε κατηγορία με βάση την έδρα της υπομονάδας ή του κλιμαικίου. 

η. Με τους οπλίτες των Δυνάμεων Καταδρομών εξομιώνονται όλοι οι 
οπλίτες όλων των Όπλων και Σωμάτων του Στρατού Ξηράς που υπη¬ 
ρετούν σε συγκροτήματα Ειδικών Δυνάμεων με ειδικότητα αλεξιπτωτι¬ 
στή. 

θ. Με τους οπλίτες των Δυνάμεων Πεζοναυτών εξομοιώνονται οι 
οπλίτες όλων των Όπλων και Σωμάτων του Στρατού Ξηράς (πλήν των 
Δυνάμεων Καταδρομών) που υπηρετούν σε μονάδες, υπομονάδες και 
κλιμάκια που ανήκουν σε Συγρροτήματα Δυνάμεων Πεζοναυτών». 

Άρθρο 2 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Μαρτίου 1992 

Ο ΥΠΟΥΡΓΟΣ 

ΙΩΑΝΝΗΣ Μ. ΒΑΡΒΙΤΣΙΩΤΗΣ 
-♦- 

Αριθ. 41417 (2) 

Καθορισμός διαστάσεων κ.λπ. ψηφοδελτίων και φακέλων που χρησιμο¬ 
ποιούνται κατά την ψηφοφορία για την αναπληρωματική βουλευτική 

εκλογή στην εκλογική περιφέρεια Β' Αθηνών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

α) Τις διατάξεις: α) των άρθρων 63 παρ. 2 και 68 παρ. 1 του Π.Δ. 
265/1989 «Κωδικοποίηση σ’ ενιαίο κείμενο των διατάξεων της νομο¬ 
θεσίας για την εκλογή βουλευτών» (ΦΕΚ 126) και β) του Π.Δ. 83/ 
1992 «Προκήρυξη αναπληρωματικής εκλογής για την ανάδειξη ενός 
βουλευτή στην εκλογική περιφέρεια Β' Αθηνών και ορισμός ημέρας για 
τη διενέργεια της σχετικής με την εκλογή αυτή ψηφοφορίας» ήτοι της 
5ης Απριλίου 1992, αποφασίζουμε: 

Καθορίζουμε τις διαστάσεις κ.λπ. ψηφοδελτίων και φακέλων που θα 
χρησιμοποιηθούν κατά την παραπάνω αναπληρωματική εκλογή ως 
ακολούθως:' 

1. Διαστάσεις Ψηφοδελτίων: Οι διαστάσεις των ψηφοδελτίων ορίζο¬ 
νται σε 14x20 εκατοστά του μέτρου περίπου. 

2. Διαστάσεις κ.λπ. φακέλων: Οι διαστάσεις των φακέλων, μέσα 
στους οποίους κλείνονται τα ψηφοδέλτια, ορίζονται σε 9,5x13 εκατο¬ 
στά του μέτρου περίπου. 

Κατασκευάζονται από συνηθισμένο αδιάφανο χαρτί λευκής απόχρω¬ 
σης και φέρουν στην εμπρόσθια πλευρά τους, διαγωνίως, πέντε γραμμές 
γαλάζιας απόχρωσης, από τις οποίες η μεσαία κυματοειδής, συνολικού 
πλάτους ενός εκατοστού του μέτρου περίπου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Μαρτίου 1992 

Ο ΥΠΟΥΡΓΟΣ 

ΝΙΚΟΛΑΟΣ ΚΛΕΙΤΟΣ 


Αριθ. 3002944/907/0029 (3) 

Οινοπνευματοποίηση 7.000 τόννων περίπου μέλασσας, παραγωγής 

1991-1992, της Α.Ε. «Ελληνική Βιομηχανία Ζάχαρης από τους 

Οινοπνευματοποιούς Β' Κατηγορίας της λοιπής Ελλάδος και των 

Οινοπνευματοποιών Α' Κατηγορίας της Δωδεκανήσου». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΓΕΩΡΓΙΑΣ 

Έχοντας υπόψη: 

1. Τις διατάξεις του Κώδικα των Νόμων «περί φορολογίας του Οινο¬ 
πνεύματος» όπως έχουν τροποποιηθεί,· συμπληρωθεί και ισχύουν σή¬ 
μερα. 

2. Τις διατάξεις της 85/9.7.62 Πράξης Τπουργ. Συμβουλίου που 
έχει κυρωθεί με τις διατάξεις του άρθρου 1 του Ν. 4339/1964 σχετικά 
με την Οινοπνευματοποίηση της μέλασσας που παράγεται από τα Ελλη¬ 
νικά Ζαχαρουργεία. 

3. Τις διατάξεις του Νόμου 1558/1985 «Κυβέρνηση και Κυβερνη¬ 
τικά Όργανα». 

4. Τις διατάξεις του άρθρου 13 του Α.Ν. 931/49 «περί τροποποιή- 
σεως και συμπληρώσεως διατάξεων περί φορολογίας του οινοπνεύμα¬ 
τος». 

5. Τις διατάξεις του Νόμου 301/1976 «περί της στην Εφημερίδα 
της Κυβερνήσεως δημοσιευομένης ύλης κ.λπ.» 

6. Το αριθμ. πρωτ. 1593/7.2.92 τηλετύπημα του Αυτόνομου Στα¬ 
φιδικού Οργανισμού (Α.Σ.Ο) για τις ποσότητες μέλασσας περιόδου 
1991-1992 που έχουν κατεργασθεί οι εταιρείες μέχρι σήμερα. 

7. Το 1359/12.2.1992 τηλετύπημα της Ελληνικής Βιομηχανίας 
Ζάναρης Α.Ε., για τη διάθεση συμπληρωματικής ποσότητας μέλασσας 
παραγωγής 1991-1992, 7.000 τόννων. 

8. Την αριθμ. Τ. 1687/17.2.92 (ΦΕΚ 104/Β/17.2.92) κοινή 
απόφαση Πρωθυπουργού και Υπουργού Εθνικής Οικονομίας «Περί κα¬ 
θορισμού αρμοδιοτήτων στους Υφυπουργούς Εθνικής Οικονομίας». 

9. Την Υ. 1489/1076692/1224/0006Α/23.8.91 (ΦΕΚ 692/ 
Β/28.8.91) κοινή απόφαση Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών στον Υφυπουργό 
Οικονομικών». 

10. Την αριθμ. Υ, 1493/23.8.91 (ΦΕΚ 692/Β/26.8.91) από¬ 
φαση του Πρωθυπουργού και Υπουργού Γεωργίας «Περί ανάθεσης αρ¬ 
μοδιοτήτων Υπουργού Γεωργίας στον Υφυπουργό Γεωργίας Χρ. Κο¬ 
σκινά», αποφασίζουμε: 

1. Εγκρίνουμε την κατεργασία, από τους οινοπνευματοποιούς Β’ Κα¬ 
τηγορίας της λοιπής Ελλάδος και των οινοπνευματοποιών Α' Κατηγο¬ 
ρίας Ν. Δωδεκανήσου, με σκοπό την παραγωγή οινοπνεύματος για την 
κάλυψη των αναγκών της εγχώριας κατανάλωσης, επτά χιλιάδων 
(7.000) τόννων περίπου μέλασσας παραγωγής έτους 1991-1992 των 
Ζαχαρουργείων της Α.Ε. «Ελληνική Βιομηχανία Ζάχαρης». 

2. Με απόφαση του Υπουργού Οικονομικών η παραπάνω ποσότητα 
μέλασσας θα κατανεμηθεί μεταξύ των λειτουργούντων οινοπνευματο¬ 
ποιιών Β' Κατηγορίας της λοιπής Ελλάδος και των οινοπνευματο¬ 
ποιιών Α' Κατηγορίας της Ν. Δωδεκανήσου και θα καθορισθούν οι όροι 
μεταφοράς και αποθήκευσής της στα οινοπνευματοποιία. 

Η αξία της μέλασσας θα καταβάλλεται από τον οινοπνευματοποιό 
στον Α.Σ.Ο. κατά την παραλαβή της προς οινοπνευματοποίηση, όπως 
καθορίζεται στο επόμενο άρθρο. 

3. -α. Κάθε δίμηνο από την υπογραφή της πιό πάνω απόφασης του 
Υπουργού των Οικονομικών, υποχρεώνεται κάθε οινοπνευματοποιός να 
παραλάβει προς οινοπνευματοποίηση το 25% τουλάχιστον της συνολι¬ 
κής ποσότητας που θα του κατανεμηθεί, μέχρι δε την 31.8.1992 να 
έχει ολοκληρώσει την παραλαβή προς οινοπνευματοποίηση της ποσότη¬ 
τας που του κατανεμήθηκε. 

Ημερομηνία λήξεως του πρώτου διμήνου θεωρείται η 
18.4.1992. 

Στο τέλος του διμήνου, εάν ένας οινοπνευματοποιός δεν έχει παραλά- 
βει για οινοπνευματοποίηση το 25%, της ποσότητας που του εκχωρή¬ 
θηκε συνολικά με την απόφαση κατανομής, ο Α.Σ.Ο. μετά από απόφαση 
του Υπουργού Οικονομικών, θα μπορεί να παραδίδει το υπόλοιπο της 
ποσότητας του 25%, που δεν παρέλαβε για οινοπνευματοποίηση ο οινο- 
πνευματοποιός, σε άλλους που επιθυμούν να την παραλάβουν για οινο- 
πνευματοποίηση. 

Στην περίπτωση αυτή ο δεύτερος οινοπνευματοποιός θα επιβαρύνεται 
μόνο με τις δαπάνες που θα είχε αν παραλάμβανε τη μέλασσα από το 
εργοστάσιο της «Ελληνικής Βιομηχανίας Ζάχαρης» που την είχε παρα- 

λάβει ο πρώτος οινοπνευματοποιός. Άν δεν υπάρξει οινοπνευματοποιός 
που να θέλει να παραλάβει το υπόλοιπο της ποσότητας του 25%, τότε ο 
πρώτος οινοπνευματοποιός υποχρεώνεται να παραλάβει προς οινοπνευ- 
ματοποίηση τό υπόλοιπο της ποσότητας του 25% κατά απόλυτη προτε¬ 
ραιότητα έναντι οποιασδήποτε άλλης πρώτης ύλης παραγωγής οινο¬ 
πνεύματος. 

4. Η απόφασή μας αυτή που η ισχύς της αρχίζει από την ημερομηνία 
της υπογραφής της, να δημοσιευθεί στην Εφημερίδα της Κυβερνήσεως. 

Αθήνα, 11 Μαρτίου 1992 

οι ΥΦΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΑΡΙΣΤ. ΤΣΙΠΛΑΚΟΣ Κ. ΓΙΑΤΡΑΚΟΣ 

ΓΕΩΡΓΙΑΣ 

ΧΡ. ΚΟΣΚΙΝΑΣ 

- 4 - 

Αριθ. 2010799/684/0022 " 1 (4) 

Καθορισμός αποδοχών του με σχέση εργασίας Ιδιωτικού Δικαίου αορί¬ 
στου χρόνου προσωπικού που μεταφέρεται ή μεταφέρθηκε και υπη¬ 
ρετεί σε Ν.Π.Δ.Δ., τα οποία εποπτεύονται από του Υπουργείο Υγείας 
Πρόνοιας και Κοιν. Ασφαλίσεων, κατ’ εφαρμογή των διατάξεων του 
άρθρου 56 του Ν. 1943/91. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 19 του Ν. 1876/90 «Ελεύθε¬ 
ρες συλλογικές διαπραγματεύσεις και άλλες διατάξεις». 

2. Τις διατάξεις του άρθρου 40 του Ν. 849/78 (ΦΕΚ 232/Α'/78). 

3. Τις διατάξεις του άρθρου 56 του Ν. 1943/91 (ΦΕΚ 50/Α'). 

4. Τις διατάξεις των παρ. 14, 16 και 17 του άρθρου 20 του Ν. 
1735/87 (ΦΕΚ 195/Α'). 

5. Την αριθ. Υ. 1660/1007556/116/0006Α-/92 (ΦΕΚ 31/Β7 
24.1.92) απόφαση Πρωθυπουργού και Υπουργού Οικονομικών» Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών». 

6. Το γεγονός ότι συντρέχει περίπτωση αδυναμίας υπογραφής ειδι¬ 
κής συλλογικής σύμβασης εργασίας γι’ αυτούς τους εγαζόμενους, απο¬ 
φασίζουμε: 

Καθορίζουμε τις αποδοχές του προσωπικού με σχέση εργασίας Ιδιω¬ 
τικού Δικαίου αορίστου χρόνου που μεταφέρεται ή μεταφέρθηκε και 
υπηρετεί σε Ν.Π.Δ.Δ., τα οποία εποπτεύονται από του Υπουργείο 
Υγείας Πρόνοιας και Κοιν. Ασφαλίσεων, κατ’ εφαρμογή των διατάξεων 
του άρθρου 56 του Ν. 1943/91, ως εξής: 

1. Για τη μισθοδοσία του προσωπικού αυτού έχουν εφαρμογή οι δια¬ 
τάξεις του Ν. 1505/84 «Αναδιάρθρωση μισθολογίου προσωπικού δη¬ 
μόσιας Διοίκησης...» όπως τροποποιήθηκε με το Ν. 1810/88 «Συ¬ 
μπλήρωση και βελτίωση του Ν. 1505/84...». 

2. Η κατάταξη στα μισθολογικά κλιμάκια του Ν. 1505/84 θα γίνει 
με βάση τα τυπικά προσόντα που απαιτήθηκαν κατά την αρχική πρόσ¬ 
ληψη των υπαλλήλων αυτών ή εκείνα που απαιτήθηκαν για την τυχόν 
ένταξή τους σε άλλη ειδικότητα και όχι άλλα αυξημένα τυπικά προσόντα 
που είχαν, χωρίς να απαιτούνται για την κατά τ’ ανωτέρω πρόσληψη ή 
ένταξη ή που απέκτησαν μεταγενέστερα. 

3. Οι διατάξεις των άρθρων 1, 15, 17 παρ. 1, 2 και 3, 22, 25 παρ. 
1, 26, 27, 28, 29, 30 και 31 τουΝ. 1505/84, καθώς και των άρθρων 
9, 10 παρ. 1, 2 και 4, 11, 14, 16, 18 και 20. του Ν. 1810/88 δεν 
έχουν εφαρμογή στο προσωπικό της παρούσας. 

4. Οι υπηρεσίες που προσφέρθηκαν σε τομείς έξω του Δημοσίου, 
Ν.Π.Δ.Δ. και Ο.Τ.Α. (δηλ. υπηρεσίες Ιδιωτικού τομέα) δεν αναγνωρί¬ 
ζονται για την μισθολογική εξέλιξη των υπαλλήλων (Μ.Κ. και χρονοε¬ 
πίδομα). 

5. Η απόφαση αυτή που ισχύει από 1.10.1991, να δημοσιευθεί στην 
Εφημερίδα της Κυβερνήσεως. 

Αθήνα, 4 Μαρτίου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Κ. ΓΙΑΤΡΑΚΟΣ Γ. ΣΟΥΡΛΑΣ 


Αριθ. 2004718/301/0022 (5) 

Τροποποίηση της απόφασης αριθμ. 2034398 /3058/0022/4.7.91 
«Συμπλήρωση της αριθμ. 2009024/724/0022/4.4.91 απόφα¬ 
σης καθορισμού αποδοχών του μη μόνιμου επιστημονικού προσωπι¬ 
κού του πρώην ΚΕΜΕΔΙ». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 19 παρ. 2 και 20 παρ. 1 του Ν. 1876/90 «Ελεύθε¬ 
ρες συλλογικές διαπραγματεύσεις και άλλες διατάξεις» (Α’ 27). 

β) Του άρθρου 40 του Ν. 849/1978 «Περί παροχής κινήτρων...» (Α' 
232). 

γ) Των άρθρων 2 και 3 του Π.Δ. 314/90 «Ρύθμιση της υπηρεσιακής 
κατάστασης του επιστημονικού προσωπικού του πρώην ΚΕΜΕΔΙ» (Α' 
129). 

δ) Της απόφασης αριθμ. Φ. 131.1/Β2/4726/16.10.1990 (Γ' 
209). 

ε) Της απόφασης του Πρωθυπουργού και του Υπουργού Οικονομι¬ 
κών αριθμ. Υ. 1660/Τ007556/116/0006Α/23.1.92 (ΦΕΚ 31/ 
Β’/24.1.92) «Ανάθεση αρμοδιοτήτων στον Υφυπουργό Οικονομι¬ 
κών». 

2. Το γεγονός ότι ορισμένα μέλη του μη μόνιμου επιστημονικού προ¬ 
σωπικού του πρώην ΚΕΜΕΔΙ προσφέρουν διδακτικό έργο σε Ανώτατα 
Εκπαιδευτικά Ιδρύματα και είναι ανάγκη οι αποδοχές τους να είναι ανά¬ 
λογες του προσφερομένου έργου τους, αποφασίζουμε: 

Τροποποιούμε την αριθμ. 2034398 /3058 /0022/4.7.91 (ΦΕΚ 
569 τ.Β'), απόφαση «Συμπλήρωση της απόφασης αριθμ. 2009024 
/724/ 0022/4.4.91 «Καθορισμός αποδοχών του μη μόνιμου επιστη¬ 
μονικού προσωπικού του πρώην ΚΕΜΕΔΙ» ως εξής: 

6. Κατ’ εξαίρεση των διατάξεων των προηγουμένων παραγράφων το 
μή μόνιμο επιστημονικό προσωπικό που μετακινείται, σύμφωνα με τις 
διατάξεις του άρθρου 3 του Π.Δ. 314/1990 σε Ανώτατα Εκπαιδευτικά 
Ιδρύματα για την προσφορά διδακτικού έργου, λαμβάνει τις αποδοχές 
του Επίκουρου Καθηγητή Α.Ε.Ι με έδρα το Ν. Αττικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Μαρτίου 1992 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ Γ. ΣΟΥΦΛΙΑΣ 

-♦- 

Αριθ. 2016955/1453/0024 (6) 

Ανάκληση της 100899/13.8.1981 απόφασης του Υπουργού 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του από 20.1.1932 Π.Δ/τος «Διαχείριση νομικών 
προσώπων από την Τράπεζα της Ελλάδας». 

2) Το από 7.10.1958 Β.Δ/γμα (ΦΕΚ Α’ 175/24.10.1958) «Τρο¬ 
ποποίηση του από 20.1.1932 Π.Δ/τος». 

3) Το Π.Δ/γμα 496/74 «Περί Λογιστικού Ν.Π.Δ.Δ.». 

4) Την απόφασή μας αριθ. 100899/13.8.1981 «Ανάθεση της δια¬ 
χείρισης του Εθνικού Παιδικού Σταθμού Ελαιώνος του Δήμου Πρεβέ- 
ζης στην Τράπεζα της Ελλάδας». 

5) Το Ν. 1431/84 (ΦΕΚ 46/Α/84) με το οποίο-οι Εθνικοί Παιδικοί 
Σταθμοί κ.λπ. Μετονομάζονται σε Κρακτικούς Παιδικούς Σταθμούς. 

6) Το έγγραφο της Τράπεζας της Ελλάδας αριθ. 5671/20.2.92 με 
το οποίο ζητείται η μεταφορά του λογ/σμού της Ταμιακής διχείρισης 
του Κρατικού Παιδικού Σταθμού Ελαιώνος Πρεβέζης από την Τράπεζα 
της Ελλάδος (Πρακτορείο Πρεβέζης) στην Εθνική Τράπεζα της Ελλά¬ 
δος (Υποκ/μα Πρεβέζης). 

.7) Την απόφαση του Υπουργού Οικονομικών αριθ. 1092170/ 
1378/0006/15.10.91 (ΦΕΚ 846/Β/15.10.91) «Μεταβίβαση της 
εξουσίας να υπογράφουν με εντολή Υπουργού στο Γεν. Γ ραμματέα, Γ εν. 
Δ/ντή, στους Προϊσταμένους Δ/νσεων Τμημάτων κ.λ.π.», αποφασί¬ 
ζουμε: 

Ανακαλούμε την ανωτέρω απόφασή μας αριθ. 100899/13.8.1981 
αναφορικά με την Ταμιακή διαχείριση του Κρατικού Παιδικού Σταθμού 



1870 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ελαιώνος Δήμου Πρεβέζης στην Τράπεζα της Ελλάδος (Πρακτορείο 
Πρεβέζης) και ορίζουμε όπως το ταμιακό υπόλοιπο του λογ/σμοϋ μετα¬ 
φερθεί σε λογαριασμό που θα τηρείται στην Εθνική Τράπεζα της Ελλά¬ 
δος (Τποκ/μα Πρέβεζας). 

Η απόφαση αιπή να δημοσιευθεί στην Εφημερίδα της Κυβερνήσεως. 

Αθήνα, 3 Μαρτίου 1992 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 

-φ- 

Αριθ. Δ5/317 (7) 

Τροποποίηση της 782/30.11.90 κοινής απόφασης των Υπουργών 
Προεδρίας της Κυβέρνησης και Υγείας, Πρόνοιας και Κοιν. Ασφαλί¬ 
σεων «Εξαίρεση διοικητικών πράξεων ή εγγράφων από τον περιορι¬ 
σμό των τριών υπογραφών» (ΦΕΚ 761 τ.Α'). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 7 παρ. 3 του Ν. 1943/91 «Εκσυγχρονισμός της οργά¬ 
νωσης και λειτουργίας της δημοσίας διοίκησης, αναβάθμιση του προ¬ 
σωπικού της και άλλες συναφείς διατάξεις». 

2. Το Π.Δ. 112/89 «Οργανισμός του Υπουργείου Υγείας, Πρόνοιας 
και Κοινωνικών Ασφαλίσεων» (ΦΕΚ 49 τΑ') όπως τροποποιήθηκε και 
συμπληρώθηκε με το Π.Δ. 83/90 (ΦΕΚ 44 τ.Α') και το Π.Δ. 213/91 
(ΦΕΚ 80 τ.Α'). 

3. Την αρ. 782/30.11.90 κοινή Υπουργική απόφαση «Εξαίρεση 
διοικητικών πράξεων ή εγγράφων από τον περιορισμό των τριών υπο¬ 
γραφών» (ΦΕΚ 761 τ.Α'). 

4. Την αρ. 33361/91 κοινή απόφαση «Μεταβίβαση εξουσίας υπο¬ 
γραφής, σύμφωνα με το άρθρο 7 παρ. 1 του Ν. 1943/91» (ΦΕΚ 703 
τ.Β'). 

5. Την υπ’ αρ. 103/91 πράξη του Υπουργικού Συμβουλίου «Αρμο¬ 
διότητες Γενικών Γραμματέων σε θέματα καταστάσεως προσωπικού 
(ΦΕΚ 104 τ.Α'), αποφασίζουμε: 

Τροποποιείται η ανωτέρω (3) σχετική απόφαση και καθορίζονται οι 
κατωτέρω διοικητικές πράξεις ή έγγραφα ή κατηγορίες διοικητ. πρά¬ 
ξεων ή εγγράφων κατ’ αρμοδιότητα οργάνου τελικής υπογραφής, 
α. Γενικοί Γραμματείς κατ’ αρμοδιότητα 

1) Η υπογραφή όλων των εγγράφων που αναφέρονται σε θέματα κα¬ 
ταστάσεως προσωπικού και περιλαμβάνονται στην 782/90 κοινή 
Υπουργική Απόφαση (α,30), πλην: α) Εκείνων που αφορούν στις τοπο¬ 
θετήσεις ή μετακινήσεις προϊσταμένων Δ/νσεων ή αντιστοίχου επιπέδου 
οργανικών μονάδων και β) Εκείνων που με την ανωτέρω κοινή Υπουρ¬ 
γική απόφαση έχουν μεταβιβασθεί στους Γενικούς Διευθυντάς. 
β. Γενικός Γραμματέας 

Ο Συντονισμός των υπηρεσιών ΠΣΕΑ σε περιπτώσεις καύσωνα, 
πλημμυρών κ.λπ. εκτάκτων αναγκών (β,15). 
γ. Γενικός Γραμματέας Πρόνοιας 

Η έγκριση αποφάσεων συλλογικών οργάνων ιδρυμάτων ή οργανι¬ 
σμών Κοινωνικής Πρόνοιας που εποπτεύονται και επιχορηγούνται από 
το Υπουργείο και αναφέρονται στην κατάρτιση κανονισμών λειτουργίας 
αυτών (α,2). · 

α. Γενικοί Διευθυντές κατ’ αρμοδιότητα ; 

1) Οι αποφάσεις συγκροτήσεως Επιτροπών διαγωνισμών και παρα¬ 
λαβών για προμήθειες από τις κεντρικές υπηρεσίες (η,5). 

2) Η παροχή στοιχείων και λοιπών πληροφοριών για υποστήριξη και 
αντίκρουση υπαλληλικών και λοιπών υποθέσεων στα δικαστήρια (τα¬ 
κτικά, διοικητικά, Σ.τ,Ε. κ.λπ.) (γ,28). 

ε. Διοικητικός Διευθυντής Διοικητικής Υποστήριξης - 

1) Η αποδοχή παραιτήσεων και η θέση σε διαθεσιμότητα (α,30). 

2) Η πρόταση για ένταξη στον ενιαίο πίνακα Ζωτικών Βιομηχανιών, 
ιδρυμάτων, οργανισμών, κλινικών και επιχειρήσεων (γ,4). 

3) Οι οδηγίες στις αρμόδιες υπηρεσίες για τη διαδικασία πολιτικής 
επιστράτευσης του προσωπικού, τομέα δράσης του Υπουργείου και η δέ¬ 
σμευση και η επίταξη εφοδίων υλικών και μέσων απαραίτητων για την 
αντιμετώπιση αναγκών (γ,5). 

4) Η συμμετοχή του Υπουργείου στις διενεργούμενες ασκήσεις Πολι¬ 
τικής Σχεδίασης Εκτάκτου Ανάγκης (Π.Σ.Ε.Α.) (γ,6), 

5) Η χορήγηση και η ακύρωση ονομαστικών και ομαδικών αναστο¬ 


λών κατάταξης σε εφέδρους που επιστρατεύονται, των Δ/νσεων και 
Υπηρεσιών του Υπουργείου και των υπαγομένων στην αρμοδιότητα αυ¬ 
τού Νομικών Προσώπων Δημοσίου και Ιδιωτικού Δικαίου καί ιδιωτι¬ 
κών επιχειρήσεων και κλινικών (γ,7). 

6) Η σύναταξη περιοδικών εκθέσεων δραστηριότητας της ΠΣΕΑ 

(ϊ<8). 

7) Τα θέματα που υπάγονται στον Κανονισμό Ασφαλείας διαβαθμι¬ 
σμένου υλικού, εθνικού ΝΑΤΟ, ΕΟΚ, που αναφέρονται στις πολιτικές 
δυνάμεις του Υπουργείου (γ,9). 

8) Ο ορισμός εκπροσώπων σε συναντήσεις, επιτροπές, ομάδες εργα¬ 
σίας, σε θέματα ΠΣΕΑ, στην Ελλάδα (γ, 10). 

9) Ο καθορισμός συσκέψεων για θέματα ΠΣΕΑ (γ, 11). 

10) Τα μέτρα συναγερμού (γ,12). 

11) Η πρόταση αγοράς ή διάθεσης αυτοκινήτων από τον ΟΔΔΥ, η 
θέση ή μη σε κυκλοφορία και η έγκριση θέσης σε κυκλοφορία αυτοκινή¬ 
των που προέρχονται αποκλειστικά από δωρεές (γ,24). 

12) Η έγκριση αλλαγής κινητήρα και υπερκατανάλωσης καυσίμων 
αυτοκινήτων του Υπουργείου και των εποπτευομένων ΝΠΔΔ (γ,25). 

13) Η έγκριση κινήσεως εκτός έδρας καθ’ υπέρβαση των καθοριζο- 
μένων εκάστοτε ημερών του προσωπικού των υπηρεσιών του Υπουρ¬ 
γείου και των εποπτευομένων Ν.Π.Δ.Δ. (γ,26). 

στ. Προϊστάμενοι Διευθύνσεων και Τμημάτων 

1) Οι αποφάσεις επιχορηγήσεων σε ιδρύματα και οργανισμούς από 
πιστώσεις εξειδικευμένες καθώς και λοιπές δαπάνες ποσού από 
5.000.001 έως 30.000.000 δρχ. Προϊστάμενος Διεύθυνσης Οικονο¬ 
μικού και ποσού μέχρι 5.000.000 δρχ. Προϊστάμενοι Τμημάτων Διεύ¬ 
θυνσης Οικονομικού (κ,ΐβ). 

2) Η ανάληψη και διάθεση πιστώσεων αναγνώριση δαπανών, έκδοση 
και παράταση χρηματικών ενταλμάτων από τον φορέα «Υγειονομική 
περίθαλψη Δημοσίων Υπαλλήλων και Συνταξιούχων» του τακτικού 
προϋπολογισμού, ποσού από 5.000.001 μέχρι 15.000.000 δρχ., 
Προϊστάμενος Διεύθυνσης Υγειονομικής Περίθαλψης Ασφαλισμένων 
του Δημοσίου και ποσού μέχρι 5.000.000 δρχ., Προϊστάμενοι Τμημά¬ 
των Διεύθυνσης Υγειονομικής Περίθαλψης Ασφαλισμένων του Δημο¬ 
σίου (κίβ). 

3) Η ανάληψη και διάθεση πιστώσεων αναγνώριση δαπανών, έκδοση 
και παράταση χρηματικών ενταλμάτων των ειδικών λογαριασμών και 
του ΠΔΕ τομέως οικισμός (ΣΤΕΓΑΣΗ), καθώς και η κίνηση των ειδι¬ 
κών πιστώσεων ποσού από 5.000.001 μέχρι 30.000.000 δρχ. Προϊ¬ 
στάμενος Διεύθυνσης Στεγάσεως και ποσού μέχρι 5.000.000 δρχ. 
Προϊστάμενοι Τμημάτων Διεύθυνσης Στεγάσεως (κίβ). 

Για τις λοιπές αρμοδιότητες ισχύει η 782/90 κοινή Υπουργική από¬ 
φαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Μαρτίου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΣΩΤ. ΚΟΥΒΕΛΑΣ Γ. ΣΟΥΡΛΑΣ 


♦ 


Αριθ. Γ6β/189 (8) 

Χορήγηση άδειας ασκήσεως επαγγέλματος Κοινωνικού Λειτουργού 
στη Σουλιώτη Δήμητρα του Κωνσταντίνου. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Με την απόφαση του Υπουργού Υγείας Πρόνοιας και Κοινωνικών 
Ασφαλίσεων Γ6β/189/10.3.1992 έχει χορηγηθεί στη Σουλιώτη Δή¬ 
μητρα του Κωνσταντίνου άδεια ασκήσεως επαγγέλματος Κοινωνικού 
Λειτουργού. 

Αθήνα, 10 Μαρτίου 1992 

Με εντολή Υπουργού 
Η Διευθύντρια κ.α.α. 

Π. ΜΑΝΩΛΕΔΑΚΗ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1871 


Αριθ. Γ6β/191 (9) 

Χορήγηση άδειας ασκήσεως επαγγέλματος Κοινωνικού Λειτουργού 
στη Μπαλού Μαρία του Ευαγγέλου συζ. Μιχαλόπουλου Δημητρϊου. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας Πρόνοιας και Κοινωνικών 
Ασφαλίσεων Γ6β/191/10.3.1992 έχει χορηγηθεί στη Μπαλού Μαρία 
του Ευαγγέλου συζ. Μιχαλόπουλου Δημητρϊου άδεια ασκήσεως επαγ¬ 
γέλματος Κοινωνικού Λειτουργού. 

Αθήνα, 10 Μαρτίου 1992 

Με εντολή Υπουργού 

Η Διευθύντρια κ.α.α. 

Π. ΜΑΝΩΛΕΔΑΚΗ 

- +- 

Αριθ. Φ.910.50/Η/1701 (10) 

Χορήγηση ειδικής αποζημίωσης στο προσωπικό των Υπηρεσιών και 

Ν.Π. αρμοδιότητας ΥΠΕΠΘ που αμείβεται σύμφωνα με τις διατά¬ 
ξεις του Ν. 1505/84. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις του άρθρου 7 του Ν.2019/92 «Παρακράτηση φόρου 
και άλλες διατάξεις», αποφασίζουμε: 

Χορηγούμε από 1.1.92 σε όλο το προσωπικό διοικητικό και εκπαι¬ 
δευτικό όλων των Υπηρεσιών και Νομικών Προσώπων αρμοδιότητας 
ΥΠΕΠΘ, που αμείβεται σύμφωνα με τις διατάξεις του Ν. 1505/84 
«Αναδιάρθρωση μισθολογίου προσωπικού της Δημόσιας Διοίκησης 
κ.λπ.» (ΦΕΚ 194 Α') ή του Ν.1876/1990 «Ελεύθερες συλλογικές δια¬ 
πραγματεύσεις και άλλες διατάξεις» (ΦΕΚ 27 Α') με εξαίρεση τους 
ωρομισθίους, την ειδική αποζημίωση για πρόσθετη εργασία που έχει 
χορηγηθεί στους υπαλλήλους ορισμένων κλάδων του Δημοσίου ή ΝΠΔΔ 
(Ν.1858/89 ΦΕΚ 148Α'„ Ν. 1859/1989 ΦΕΚ 153Α' και Ν. 
1881/1990 ΦΕΚ 42Α’) για τον ίδιο σκοπό (πρόσθετη εργασία) και με 
τις ίδιες διακρίσεις που χορηγήθηκε σ’ αυτούς. 

Το ποσό της αποζημίωσης αυτής καταβάλλεται κατά το ήμισυ μεν 
από 1.1.92, στο ακέραιο δε από 1.1.93. 

Το παραπάνω ποσό χορηγείται στο τέλος κάθε μήνα εφόσον: 

1. Δίδονται οι οφελόμενες απαντήσεις σε έγγραφα υπηρεσιών και αι¬ 
τήσεις πολιτών μέσα στην προθεσμία που ορίζεται από τις κείμενες δια¬ 
τάξεις. 

2. Παραμένουν στην Υπηρεσία και μετά τη λήξη του κανονικού ωρα¬ 
ρίου εργασίας όταν υπάρχει αυξημένος φόρτος εργασίας ή οι ανάγκες 
της υπηρεσίας το επιβάλλουν. 

3. Παραμένουν στην Υπηρεσία και μετά τη λήξη του κανονικού ωρα¬ 
ρίου εργασίας όταν υπάρχει ανάγκη ενημέρωσης πολιτών για υπόθεσή 
τους, ή προκειμένου για εκπαιδευτικούς όταν παραμένουν στην Υπηρε¬ 
σία τούς και μετά τη λήξη του κανονικού ωραρίου εργασίας, για να ενη¬ 
μερώνουν γονείς ή κηδεμόνες ή να συμμετέχουν σε εκδηλώσεις του σχο¬ 
λείου τους. 

Η ανωτέρω αποζημίωση δεν καταβάλλεται σε περίπτωση απουσίας 
υπαλλήλου με αναρρωτική άδεια για ολόκληρο το μήνα ή με άδεια κύη¬ 
σης ή τοκετού ή απόσπασης στο εξωτερικό και γενικά σε κάθε περί¬ 
πτωση υπηρεσιακής κατάστασης του υπαλλήλου που δεν δικαιολογεί 
την καταβολή της, με εξαίρεση μόνο την απουσία στην κατ’ έτος μηνιαία 
κανονική άδεια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Μαρτίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


Αριθ. Β5377/1294 (11) 

Τροποποίηση της ΚΥΑ 30512/9.8.91 «ενισχύσεις ναυπηγικών επιχει¬ 
ρήσεων και ναυπηγικών εργασιών». 

ΟΙ ΥΦΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ, 

ΤΕΧΝΟΛΟΓΙΑΣ & ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του άρθρου 29Α, του Ν. 1262/82, που προστέθηκε με το άρθρο 
1 του Ν. 1880/1990 και διατηρήθηκε σε ισχύ με το άρθρο 23 παρ, 13 
του Ν. 1892/1990 (Α/101). 

β) Του άρθρου 2, παρ. ια, του Ν. 1328/1983, που προστέθηκε με το 
άρθρο 2 του Ν. 1880/1990 (Α/39). 

γ) Του άρθρου 23, παρ. 1, του Ν. 1892/1990. 

δ) Τις διατάξεις των οδηγιών το,υ Συμβουλίου τω Ευρωπαϊκών Κοι¬ 
νοτήτων 87/167/ΕΟΚ της 26.1.1987 και 90/684/ΕΟΚ της 
21.12.1990, σχετικά με τις ενισχύσεις στις ναυπηγικές εργασίες. 

2. Την ΚΥΑ 30512/9.8.91 «Ενισχύσεις ναυπηγικών επιχειρήσεων 
και ναυπηγικών εργασιών» (ΦΕΚ 740 Β). 

3. Το υπ’ αρ. 50 (92)ϋ/29/7.1.92 έγγραφο της Επιτροπής των 
Ευρωπαϊκών Κοινοτήτων. 

4. Τις διατάξεις του Π.Δ. 396/89 «Οργανισμός της Γενικής Γραμ¬ 
ματείας βιομηχανίας». 

5. Τις διατάξεις της αριθ. Υ. 1687/17 Φεβρουάριου 1992 (ΦΕΚ 
# 104/Β/17.2.92) Κοινής Απόφασης του Πρωθυπουργού και του' 

Υπουργού Εθνικής Οικονομίας «Καθορισμός αρμοδιοτήτων Υφυπουρ¬ 
γού Εθνικής Οικονομίας». 

6. Την Υ. 1547/26.9.91 απόφαση του Πρωθυπουργού και του 
Υπουργού Βιομηχανίας, Ενέργειας, Τεχνολογίας και Εμπορίου «ανά¬ 
θεση αρμοδιοτήτων στον Υφυπουργό Βιοιμηχανίας, Ενέργειας και Τε¬ 
χνολογίας» (ΦΕΚ 789/Β), αποφασίζουμε: 

1. Η παράγραφος 2 του άρθρου 3 της παρ. υπ. αρ. 30512/9.8.91 
(ΦΕΚ 740Β) απόφασης, αντικαθίσταται ως εξής: 

«Το συνολικό ποσό των ενισχύσεων της παρ. 1 του παρόντος άρθρου, 
δεν δύναται να υπερβαίνει ένα ποσοστό του ετήσιου κύκλου εργασιών 
του ναυπηγείου, που προέρχεται από τον τομέα ναυπηγήσεως, ή μετα- 
σκευής πλοίων και το οποίον καλείται «ανώτατο όριο». Το ανώτατο 
αυτό όριο για το 1992 καθορίζεται σε 9%. Το όριο αυτό επανεξετάζεται 
κάθε 12 μήνες, ή και σε μικρότερο χρονικό διάστημα, όταν το επιβάλ¬ 
λουν έκτακτες περιπτώσεις και τροποποιείται με κοινή απόφαση των 
Υπουργών Εθνικής Οικονομίας και Βιομηχανίας, Ενέργειας και Τεχνο¬ 
λογίας. 

Στην περίπτωση ναυπηγήσεως ή μετασκευής πλοίων συμβατικής 
αξίας κάτων των 10.000.000 Ε0ϋ, το ανώτατο όριο 9% για το 1992 
εφαρμόζεται μόνο σε αυτά, που προορίζονται για εθνική χρήση. Εφ’ 
όσον δεν προορίζονται για εθνική χρήση, τα πλοία αυτά, συμβατικής 
αξίας κάτω των 10.000.000 Ε01Ι, το ανώτατο όριο ορίζεται σε 4,5% 
για το 1992. 

Στο συνολικό ποσό των ενισχύσεων της προηγούμενης παραγράφου 
συνυπολογίζεται και κάθε άλλη μορφή ενίσχυσης προς το ναυπηγείο 
κατά την έννοια της περίπτωσης δ του άρθρου 1 καθώς και οι ενισχύσεις 
του άρθρου 2». 

2. Κατά τα λοιπά ισχύει ως έχει η υπ’ αρ. 30512/9.8.91 απόφαση. 

3. Η ισχύς της απόφασης αυτής αρχίζει αναδρομικά από την 
1.1.1992. 

4. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως. 

Αθήνα, 11 Μαρτίου 1992 

οι ΥΦΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ, 

ΕΘΝΙΚΗΣ ΟΙΚΟΝΟΜΙΑΣ ΤΕΧΝΟΛΟΓΙΑΣ & ΕΜΠΟΡΙΟΥ 

ΚΩΝΣΤΑΝΤΙΝΟΣ ΔΟΥΣΗΣ ΒΑΣΙΛΕΙΟΣ ΜΑΝΤΖΩΡΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 32 (12) 

Σύσταση Κέντρου Νεότητος της I. Μητροπόλεως Λευχάδος και Ιθάκης, 
εις την Ενορίαν I. Ν. Γενέσ. Θεοτόκου (ΠΑΝΑΓΙΑΣ ΤΩΝ ΞΕΝΩΝ) 
Λευχάδος, υπό την επωνυμίαν «ΕΝΟΡΙΑΚΟΝ ΚΕΝΤΡΟΝ ΝΕΟ- 
ΤΗΤΟΣI. Ν. ΓΕΝ. ΘΕΟΤΟΚΟΥ (ΠΑΝΑΓΙΑΣ ΤΩΝ ΞΕΝΩΝ) και 
ΑΓΙΑΣ ΠΑΡΑΣΚΕΥΗΣ ΛΕΥΚΑΔΟΣ». 

Ο ΜΗΤΡΟΠΟλίΤΗΣ 
ΛΕΥΚΑΔΟΣ & ΙΘΑΚΗΣ 

Έχοντες υπ’ όψιν: 

α) Τας διατάξεις των άρθρων 1 και 29 του Νόμου 590/77 «περί Κα¬ 
ταστατικού Χάρτου της Εκκλησίας της Ελλάδος». 

β) Τας διατάξεις του άρθρου 20 του υπ’ αριθμ. 1 /69 Κανονισμού της 
I. Συνόδου «περί οργανώσεως και διοικήσεως των Εκκλησ. Σωμάτων 
και Οργάνων» εν συνδυασμώ προς το άρθρον 67 του Ν. 590/77. 

γ) Τας εκ των Ιερών Κανόνων και Νόμων της Πολιτείας απορρεοϋ- 
σας υποχρεώσεις ημών δημιουργίας Πνευματικών και Φιλανθρωπικών 
έργων προς κάλυψιν των σχετικών αναγκών του χριστεπωνύμου πλη¬ 
ρώματος, αποφασίζουμε: 

Την σύστασιν και λειτουργίαν Πνευματικού Ιδρύματος υπό την επω¬ 
νυμίαν: «ΕΝΟΡΙΑΚΟΝ ΚΕΝΤΡΟΝ ΝΕΟΤΗΤΟΣ I. ΓΕΝΕΣ. ΘΕΟΤΟ¬ 
ΚΟΥ (ΠΑΝΑΓΙΑΣ ΞΕΝΩΝ) ΚΑΙ ΑΓΙΑΣ ΠΑΡΑΣΚΕΥΗΣ ΛΕΥΚΑ- 
ΔΟΣ». 

Ο τρόπος διοικήσεως και λειτουργίας του εν λόγω Ιδρύματος θα διέ- 
πεται υπό ειδικού Κανονισμού, ως κατωτέρω, εγκεκριμένου παρά της 
Ιεράς Συνόδου της Εκκλησίας της Ελλάδος και δημοσιευομένου εις το 
επίσημο Δελτίον «ΕΚΚΛΗΣΙΑ» και την Εφημερίδα της Κυβερνή- 
σεως. 

Η παρούσα, μετά τού Κανονισμού, να δημοσιευθεί στην Εφημερίδα 
της Κυβερνήσεως. 

Λευκάδα, 15 Ιανουάριου 1992 
Ο Μητροπολίτης 

ψ Ο Λευκάδας και Ιθάκης ΝΙΚΗΦΟΡΟΣ 


ΚΑΝΟΝΙΣΜΟΣ 

Ενοριακού Κέντρου Νεότητας Ιερού Ναού Γενέσεως Θεοτόκου (ΠΑΝΑ¬ 
ΓΙΑΣ ΤΩΝ ΞΕΝΩΝ) και ΑΓΙΑΣ ΠΑΡΑΣΚΕΥΗΣ ΛΕΥΚΑΔΟΣ». 

ΚΕΦΑΛΑΙΟΝ Α' 

Άρθρον 1 
Έδρα - Τίτλος 

' Στην Ενορία των Ι.Ν. ΓΕΝΕΣ. ΙΕΟΤΟΚΟΥ (ΠΑΝΑΓΙΑΣ ΤΩΝ ΞΕ¬ 
ΝΩΝ) και ΑΓΙΑΣ ΠΑΡΑΣΚΕΥΗΣ Λευκάδας συνιστάται Εκκλησια¬ 
στικό Ίδρυμα, το οποίο θα λειτουργεί σε κτίριο που έχει ανεγερθεί για 
τον σκοπό αυτό, με την επωνυμία «ΕΝΟΡΙΑΚΟΝ ΚΕΝΤΡΟΝ ΝΕΟ¬ 
ΤΗΤΑΣ». 

Άρθρο 2 

Σκοπός του Ιδρύματος 

Σκοπός του ενοριακού κέντρου Νεότητας είναι να παρέχει πληρέ¬ 
στερη και αρτιότερη ποιμαντική, πολιτιστική, κοινωνική και φιλανθρω¬ 
πική δράση στα πλαίσια της ορθοδόξου Καθολικής και Αποστολικής Εκ¬ 
κλησίας του Χριστού μας. 

Άρθρο 3 

Μέσα για την επίτευξη του σκοπού 

Η επίτευξη του παραπάνω σκοπού του Ιδρύματος επιτυγχάνεται: 

. 1) Με την αξιοποίηση του ανθρωπίνου πνευματικού δυναμικού της 
Ενορίας και με την ηθική συνδρομή πνευματικών ανθρώπων. 

2) Με την πνευματική, λειτουργική, κατηχητική, ποιμαντική, λα¬ 
τρευτική και μυστηριακή ζωή, εκδρομές, κοινωνικές και γιορταστικές 
εκδηλώσεις κ.λ.π. 

3) Με την οργάνωση, προώθηση και μελέτη των προβλημάτων που 
απασχολούν τους κατοίκους της ενορίας και ειδικώτερα τους νέους. 

4) Με την οργάνωση φιλανθρωπικών και ψυχαγωγικών εκδηλώ¬ 
σεων. 

5) Με την δημιουργία ομίλου βυζαντινής Μουσικής δανειστικής βι¬ 
βλιοθήκης, κινηματογραφικών προβολών κ.λ.π. 


Άρθρο 4 

Διοίκηση του Ιδρύματος 

Το Ενοριακό κέντρο Νεότητας υπόκειται στην Πνευματική και Διοι¬ 
κητική Εποπτεία της Ιεράς Μητροπόλεως Λευκάδος και Ιθάκης και 
διοικείται από πενταμελές διοικητικό Συμβούλιο, το οποίο απαρτίζεται 
από: α) Τον εκάστοτε Πρόεδρο του Εκκλησιαστικού Συμβουλίου του Ιε¬ 
ρού Ναού Γενεσίου Θεοτόκου (Παναγίας των Ξένων) Λευκάδας ως 
Πρόεδρο. 

β) Από δύο μέλη του Εκκλησιαστικού Συμβουλίου του παραπάνω 
ενοριακού Ναού και 

γ) από δύο ακόμη μέλη τηε ενορίας, που διακρίνονται από πνευμα¬ 
τική κατάρτιση και την ηθική ζωή τους. 

Τα μέλη του Δ.Σ. διορίζονται για μία δεκαετία από τον Σεβ. Μητρο¬ 
πολίτη Λευκάδας και Ιθάκης ύστερα από έγγραφη πρόταση του Προέ¬ 
δρου του Εκκλησιαστικού Συμβουλίου. 

Το Δ.Σ. Συγκροτείται σε σώμα με την εκλογή αντιπροέδρου, ταμία 
και Γεν. γραμματέα. 

Άρθρο 5 

Αρμοδιότητες του Δ.Σ. 

Το Δ.Σ. του Ενοριακού Κέντρου Νεότητας έχει τις παρακάτω αρμο¬ 
διότητες: 

1) Αποφασίζει σε κάθε θέμα που αφορά την επιτυχία του επιδιωκόμε- 
νου σκοπού, με σχετική πλειοψηφία των παρόντων μελών. Σε περί¬ 
πτωση δε ισοψηφίας υπερισχύει η ψήφος του Προέδρου. 

2) Συνεργάζεται με το Εκκλησιαστικό Συμβούλιο της Ενορίας, αρμο¬ 
νικά για την καλύτερη επίτευξη και προαγωγή των σκοπών του Ιδρύμα¬ 
τος. 

3) Μεριμνά για την εξεύρεση οικονομικών πόρων και την καλύτερη 
σωστότερη λειτουργία του. 

4) Συνέρχεται τακτικά κατά δίμηνο και έκτακτα μετά από πρό¬ 
σκληση του Προέδρου ή γραπτή πρόταση των τριών τουλάχιστον μελών 
του Διοικητικού Συμβουλίου. 

Για την ύπαρξη απαρτίας απαιτείται η παρουσία του Προέδρου ή του 
Αντιπροέδρου (κατόπιν εντολής του Προέδρου) και τριών τουλάχιστον 
μελών. 

' Άρθρο 6 
Διαχειριστικά βιβλία 

Το ενοριακό Κέντρο Νεότητος διατηρεί τα προβλεπόμενα από το 
νόμο διαχειριστικά βιβλία: Βιβλίο πρακτικών, Ταμείου, φακέλλους των 
επί μέρους εκδηλώσεών του και γραμμάτια εισπράξεων, θεωρημένα 
από την I. Μητρόπολη Λευκάδος και Ιθάκης. Συντάσσει ετήσιο προϋπο¬ 
λογισμό και απολογισμό και εγκρίνει αυτούς το Μητροπολιτικό Συμ¬ 
βούλιο της παραπάνω Μητροπόλεως. 

Άρθρο 7 

Πόροι του Ιδρύματος 

1) Ετήσια επιχορήγηση από τον Ενοριακό Ιερό Γενεσ. Θεοτόκου. 

2) Κάθε φύσεως προαιρετικές εισφορές, δωρεές, κληρονομικές ή κλη¬ 
ροδοτήματα. 

3) Κάθε παροχή από το κράτος, την Νομαρχία Λευκάδος και την το¬ 
πική αυτοδιοίκηση. 

4) Έσοδα λαχειοφόρων αγορών, εκθέσεων, ενοίκια κλπ. 

Άρθρο 8 

Το τυχόν χρηματικό πλεόνασμα της διαχειρίσεως κατατίθεται σε ει¬ 
δικό λογαριασμό σε ένα των τοπικών υποκαταστημάτων της ΕΤΕ, ΑΤΕ 
ή ΙΤ Μέρος δε αυτού μπορεί να διατεθεί για την επισκευή των Ιερών 
Ναών και των παρεκκλησίων της Ενορίας Γενεσ. Θεοτόκου. 

Τις τραπεζικές εντολές για την κατάθεση ή ανάληψη των χρημάτων, 
υπογράφει ο Πρόεδρος ή ο Ταμίας του Κ.Ν. κατόπιν εξουσιοδοτήσεως 
του Δ.Σ. 

Άρθρο 9 

Το Ενοριακό Κέντρο Νεότητος έχει σφραγίδες με τον τίτλο «ΕΝΟ- 
ΡΙΑΚΟ ΚΕΝΤΡΟ ΝΕΟΤΗΤΟΣ I. Ν. ΓΕΝ. ΘΕΟΤΟΚΟΥ - ΑΓΙΑΣ 
ΠΑΡΑΣΚΕΥΗΣ ΛΕΥΚΑΔΑΣ», φέρει δε στο κέντρο αυτής πηδάλιο με 
κυβερνήτη των Κ.Η.Ι. Χριστόν. 

Άρθρο 10 

Η κατάργηση του Ενοριακού Κέντρου Νεότητος γίνεται όταν αυτό 
δεν εκπληρεί σωστά τον σκοπόν της ιδρύσεώς του ύστερα από πρόταση 
του Εκκλησιαστικού Συμβουλίου της Ενορίας και έγκριση του Μ. Συμ¬ 
βουλίου της I. Μητροπόλεως. 

Στην περίπτωση αυτή η κινητή και ακίνητη περιουσία αυτού περιέρ¬ 
χεται αυτοδικαίως στον Ενοριακό I. Ναό. 

Η τροποποίηση του παρόντος κανονισμού γίνεται με απόφαση του 
Δ.Σ. και έγκριση του Μητροπ. Συμβουλίου. 

- ♦- 

Αριθ. 94 (13) 

Οργανισμός λειτουργίας Διοικήσεως και Διαχειρϊσεως του Κοινωφε¬ 
λούς Ιδρύματος Περιθάλψεως Ατόμων με Ειδικάς Ανάγκας (Άσυ- 
λον Ανιάτων) «Η ΑΓΙΑ ΠΑΡΑΣΚΕΥΗ» Μολάων Λακωνίας. 

Ο ΜΗΤΡΟΠΟΛΙΤΗΣ 
ΜΟΝΕΜΒΑΣΙΑΣ ΚΑΙ ΣΠΑΡΤΗΣ 

Έχοντες υπ’ όψει: 

1) Τας εκ των Ιερών Κανόνων και των Νόμων του Κράτους απορρε- 
ούσας υποχρεώσεις ημών προς το πλήρωμα της καθ’ ημάς Ιεράς Μη¬ 
τροπόλεως. 

2) Το άρθρον 1, παράγραφον 4 του Νόμου 590/77 «περί καταστατι¬ 
κού Χάρτου της Εκκλησίας της Ελλάδος». 

3) Τας ανάγκας κοινωνικής περιθάλψεως των Ατόμων με ειδικάς 
ανάγκας της επαρχίας ημών, αποφασίζομεν: 

Την ίδρυσιν και λειτουργίαν προνοία ημών και υπό την άμεσον εξάρ- 
τησιν και εποπτείαν της Ιεράς Μητροπόλεως Μονεμβασίας και Σπάρτης 
εις τους Μολάους κοινωφελούς Ιδρύματος περιθάλψεως Ατόμων με ει- 
δικάς ανάγκας (Άσυλον Ανιάτων) «Η ΑΓΙΑ ΠΑΡΑΣΚΕΥΗ» εις το 
οποίον θα διαμένουν, θα ενδιαιτώνται και θα περιθάλπωνται δωρεάν 
άπορα μειονεκτούντα άτομα εκ της περιοχής της καθ’ ημάς Ιεράς Μη¬ 
τροπόλεως. 

Το Ίδρυμα τούτο θα διοικήται βάσει ειδικού Οργανισμού. 

Σπάρτη, 20 Φεβρουάριου 1992 

Ο Μητροπολίτης 

ψ Ο Μονεμβασίας και Σπάρτης ΕΥΣΤΑΘΙΟΣ 

-♦- 

Αριθ. 95 (14) 

Οργανισμός λειτουργίας Διοικήσεως και Διαχειρϊσεως του Κοινωφε¬ 
λούς Ιδρύματος (μη κερδοσκοπικού χαρακτήρος) περιθάλψεως ατό¬ 
μων με ειδικάς ανάγκας (Άσυλον Ανιάτων) «Η ΑΓΙΑ ΠΑΡΑ¬ 
ΣΚΕΥΗ» Μολάων Λακωνίας. 

Ο ΜΗΤΡΟΠΟΛΙΤΗΣ 
ΜΟΝΕΜΒΑΣΙΑΣ ΚΑΙ ΣΠΑΡΤΗΣ 

Έχοντες υπ’ όψει: 

1. Το άρθρο 1 παρ. 4 του Νόμου 590/77 «περί Καταστατικού Χάρ¬ 
του της Εκκλησίας της Ελλάδος». 

2. Τας εκ των Ιερών Κανόνων και Νόμων της Πολιτείας απορρεού- 
σας υποχρεώσεις ημών προς το πλήρωμα της καθ’ ημάς Ιεράς Μητρο¬ 
πόλεως και 

3. Την υπ’ αριθμ. Πρωτ. 94/20.2.1992 ημετέραν απόφασιν περί 
Ιδρύσεώς Κοινωφελούς Ιδρύματος Περιθάλψεως ατόμων με ειδικάς 
ανάγκας (Άσυλον Ανιάτων) «Η ΑΓΙΑ ΠΑΡΑΣΚΕΥΗ» Μολάων, εγκρί- 
νομεν τον κάτωθι Οργανισμόν: 

ΟΡΓΑΝΙΣΜΟΣ 

Λειτουργίας, Διοικήσεως και Διαχειρϊσεως του Κοινωφελούς Εκκλησια¬ 
στικού Ιδρύματος περιθάλψεως ατόμων με ειδικάς ανάγκας (Άσυλον 
Ανιάτων) «Η ΑΓΙΑ ΠΑΡΑΣΚΕΥΗ» Μολάων Λακωνίας. 

Άρθρο 1 

Το ίδρυμα λειτουργεί υπό την άμεσον επίβλεψιν και εποπτείαν της Ιε¬ 
ράς Μητροπόλεως Μονεμβασίας και Σπάρτης. 

Άρθρο 2 

Το Ίδρυμα διοικεϊται υπό πενταμελούς Διοικητικού Συμβουλίου 
απαρτιζομένου υπό του εκάστοτε Μητροπολίτου Μονεμβασίας και 
Σπάρτης ως Προέδρου, αναπληρουμένου νομίμως υπό κληρικού οριζο- 
μένου υπ’ αυτού, δύο (2) κληρικών και δύο (2) ευσεβών λαϊκών ή γυναι¬ 


κών διοριζομένων υπό του Μητροπολίτου επί τριετεί θητεία. 

Το Διοικητικόν Συμβούλων συνεδριάζει τη προσκλήσει του Σεβ. Προ¬ 
έδρου και ευρίσκεται εν απαρτία παρόντων τριών τουλάχιστον μελών εκ 
των οποίων ο εις θα είναι υποχρεωτικώς ο Σεβ. Πρόεδρος ή ο υπ’ αυτού 
ορισθείς αναπληρωτής. Εις περίπτωσιν ισοψηφίας υπερισχύει η ψήφος 
του Προέδρου. 

Άρθρο 3 

Το Διοικητικόν Συμβούλων έχει την ευθύνην της καλής λειτουργίας 
του Ιδρύματος, εποπτεύει επί του προσωπικού ελέγχει την διαχείρισιν 
και εγκρίνει τον Προϋπολογισμόν και Απολογισμόν ο^υτού. 

Το προσωπικόν του Ιδρύματος διορίζεται και παύεται με απόφασιν 
του Σεβ. Μητροπολίτου Μονεμβασίας και Σπάρτης, Προέδρου αυτού. 

Άρθρο 4 

Το Ίδρυμα εκπροσωπείται ενώπιον πάσης Διοικητικής, Δικαστικής ή 
άλλης Αρχής υπό του Σεβ. Μητροπολίτου Μονεμβασίας και Σπάρτης, 
όστις υπογράφει τας πάσης φύσεως έγγραφα και συμβάσεις ή υπ’ ενός 
των Μελών του Διοικητικού Συμβουλίου, νομίμως εξουσιοδοτουμέ- 
νου. 

Άρθρο 5 

Σκοπός του Ιδρύματος είναι η παροχή στέγης, τροφής, στοργής, ια¬ 
τροφαρμακευτικής και πάσης ετέρας περιθάλψεως και προστασίας εις 
κατάκοιτους υπερηλίκους και εις άτομα μη δυνάμενα να αυτοεξυπηρε- 
τηθούν, ως εκ της ηλικίας, της ασθένειας ή και ελλείψεως εγγυτάτων 
συγγενών καθώς επίσης και προσφορά πνευματικής τροφής και ποικι- 
λότροπος εκδήλωσις αγάπης και συμπαραστάσεως προς τους τροφί¬ 
μους. 

Άρθρο 6 

Το Ίδρυμα έχει τα κάτωθι βιβλία: 

α) Βιβλίον Ταμείου 

β) Διπλότυπα Γραμμάτια εισπράξεως 

γ) Εντάλματα πληρωμής 

δ) Βιβλίον πρακτικών 

ε) Βιβλίον ακινήτων 

ζ) Βιβλίον τιμαλφών. 

Άρθρο 7 

Πόροι του Ιδρύματος είναι: 

α) Πρόσοδοι εκ κινητής και ακινήτου περιουσίας του Ιδρύματος, 
β) Δωρεαί, κληροδοσίαι, κληρονομίαι και λοιπαί πάσης φύσεως προ- 
σφοραϊ 

γ) κρατικαί επιχορηγήσεις, 
δ) Επιχορηγήσεις Ιεράς Μητροπόλεως. 

Άρθρο 8 

Το Ίδρυμα έχει ιδίαν σφραγίδα φέρουσαν εις τον μέσον την εικόνα της 
Αγίας Παρασκευής, πολιούχου της κωμοπόλεως Μολάων και γύρωθεν 
τας λέξεις: ΙΕΡΑ ΜΗΤΡΟΠΟΛΙΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ 
- ΙΔΡΥΜΑ ΠΕΡΙΘΑΛΨΕΩΣ ΑΤΟΜΩΝ ΜΕ ΕΙΔΙΚΑΣ ΑΝΑΓΚΑΣ - 
«Η ΑΓΙΑ ΠΑΡΑΣΚΕΥΗ» ΜΟΛΑΩΝ ΛΑΚΩΝΙΑΣ. 

Άρθρο 9 

Εν περιπτώσει διαλύσεως του Ιδρύματος η κινητή και ακίνητη πε¬ 
ριουσία αυτού περιέρχεται αυτοδικαίως και άνευ ετέρου; διατυπώσεως 
εις την Ιεράν Μητρόπολιν Μονεμβασίας και Σπάρτης. 

Άρθρον 10 

Δια ποιν θέμα μη προβλεπόμενον υπό του παρόντος Οργανισμού περί 
της Διοικήσεως και Διαχειρϊσεως του Ιδρύματος, αποφασίζει ο Σεβ. 
Μητροπολίτης Μονεμβασίας και Σπάρτης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 20 Φεβρουάριου 1992 * 

Ο Μητροπολίτης 

| Ο Μονεμβασίοις και Σπάρτης ΕΥΣΤΑΘΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στην Δ10/Α/3183/212/27.1.92 απόφαση του Υπουργού Μετά- 

φορών και Επικοινωνιών, που δημοσιεύθηκε στο ΦΕΚ 93/14.2.92 (τ. 
β') γίνεται η εξής διόρθωση: 

Στη σελ. 960, κάτω από τον αριθμό της απόφασης συμπληρώνεται 
το θέμα: 

«Σύσταση Γραφείων στο Τμήμα Γενικής Μέριμνας της Διεύθυνσης 
Διοικητικού της Υπηρεσίας Πολιτικής Αεροπορίας του Υπουργείου Με¬ 
ταφορών και Επικοινωνιών». 

(Από το Εθνικό Τυπογραφείο) 

- ¥ - 


(16) 

Στη σύσταση ίδιου Νομικού Προσώπου στο Δήμο Μοσχάτου Αττικής 


με την επωνυμία «1η Σχολική Επιτροπή 1ου Γυμνασίου, 2ου Γυμνα¬ 
σίου, 1ου Λυκείου και Εσπερινού Γυμνασίου - Λυκείου Μοσχάτου», που 
δημοσιεύθηκε στο ΦΕΚ 117/25.2.1992 τ. Β' επιφέρεται όπου αναφέ- 
ρεται η πιο κάτω διόρθωση: 


Από το λανθασμένο «Σύσταση ίδιου Νομικού Προσώπου στο Δήμο 
Μοσχάτου Αττικής με την επωνυμία «1η Σχολική Επιτροπή 1ου Γυ¬ 
μνασίου, 1ου Λυκείου και Εσπερινού Γυμνασίου - Λυκείου Μοσχάτου» 
στο σωστό «Σύσταση ίδιου Νομικού Προσώπου στο Δήμο Μοσχάτου Ατ¬ 
τικής με την επωνυμία «1η Σχολική Επιτροπή 1ου Γυμνασίου, 2ου Γυ¬ 
μνασίου, 1ου Λυκείου και Εσπερινού Γυμνασίου - Λυκείου Μοσχάτου». 

(Από το Εθνικό Τυπογραφείο) 

